Seis canacã rʉmʉri bero jicãʉ ʉ̃taʉ ca-ʉmʉaricʉpʉ cá-aámi Jesú.
Pedro,
Jacobo,
cʉ̃ bai Juan na jetore na ca-jee aámi cʉ̃ mena.
Tiipʉ ãnaa cʉ̃re na ca-tʉjʉrona cʉ̃ ca-baurije ca-wajoayupe.
Cʉ̃ riya muipu ca-ajiire bairona ca-aji bateyupe.
Cʉ̃ jutii quena seeto cabotirije ca-jĩa bujuyupe.
To bairo cʉ̃ ca-bairi paʉna nemoo Jesú mena wadapenirã ca-buia nʉcañuparã Elías,
Moisé jãa tirʉmʉpʉ macana.
To bairo ca-bairije tʉjʉʉ oco bairo Jesúre cʉ̃ ca-ĩiñupʉ Pedro:
—Ʉpaʉ,
atopʉ mani ca-ano ñuu majuucõa.
To bairi itia wiiacãre yʉ nʉcogʉ mʉ ca-booata.
Mʉ ya wii ca-anipa wii,
Moisé cʉ̃ ca-anipa wii,
Elías ya wii yʉ nʉcogʉ,
cʉ̃ ca-ĩibajupʉ Pedro Jesú macare.
To bairije Pedro cʉ̃ ca-wada ãnona bujeri bʉrʉa ca-ajiya bateri bʉrʉa rui atí,
na ca-jĩa buju bate biacoajupe.
Tie bujeri bʉrʉapʉ oco bairo ca-ĩi wadarijere ca-apiyuparã:
“Ani yʉ Macʉ,
yʉ ca-maii ãmi.
Seeto cʉ̃ mena yʉ wariñuu.
Cʉ̃ ca-buiorijere caroaro apiʉjaya,”
ca-ĩi wadarijere ca-apiyuparã.
To bairo ca-ĩi wadarijere apirã yepapʉ ca-mubia cumucoajuparã.
Seeto ca-uwiyuparã cʉ̃ buerã.
To bairo na ca-bairo Jesú atí,
na paña:
—Wamʉnʉcaña.
Uwiquẽja,
na ca-ĩiñupʉ Jesú.
To bairo cʉ̃ ca-ĩiro apirã ca-tʉjʉyuparã.
Na ca-tʉjʉro Jesú jeto ca-añupʉ yua.
To bairi ʉ̃taʉpʉ ca-ãnana ca-rui aájuparã.
Na ca-rui aáto oco bairo na ca-ĩiñupʉ Jesú:
—Aperãre mʉja ca-tʉjʉejere na ĩi buioquẽja.
Yʉ,
camaja tʉpʉ Dio cʉ̃ ca-jooricʉ yʉ ca-anibato quena yʉre jĩa rocagarãma.
To bairi ca-bai yajiricʉ ca-ãnacʉ yʉ ca-tunu catíro bero aperãre na mʉja ĩi buiogarã,
na ca-ĩiñupʉ.
To bairo na cʉ̃ ca-ĩiro:
—¿Nope ĩirã judío majare cabuerã,
“Dio cʉ̃ ca-joopaʉ majuu jʉgoye Elías ãnacʉ tunu atígʉmi,”
na ĩití?
cʉ̃ ca-ĩi jeniñañuparã.
To bairo na ca-ĩi jeniñaro:
—Cariape ĩima.
Elías cʉ̃ cá-atípena ca-añupa Dio yʉre cʉ̃ ca-jooparo jʉgoye.
Camajare na ca-yeri quenoo jʉgoyeyepaʉ ca-ãmi.
Oco bairo maca mʉjaare yʉ ĩi:
Elías ãnacʉ ca-eja tʉgawĩ,
meere.
Cʉ̃ ca-ejabato quena camaja tirʉmʉpʉ macana,
“Elías atígʉmi,”
na ca-ĩricʉ Juan're,
“Cʉ̃na ãmi,”
cʉ̃ ca-ĩi tʉjʉ majiquẽma.
Na ca-boorije maca cʉ̃ cá-ájuparã,
cʉ̃ jĩarã.
To bairona yʉ quenare yʉ popiyeyegarãma,
ca-ĩiñupʉ Jesú cʉ̃ buerãre ʉ̃taʉ buipʉ ca-rui aánare.
To bairo cʉ̃ ca-ĩiro to cõona,
“Elías tirʉmʉpʉ macacʉ ĩi,
Juan camajare bautisari majocʉ ãnacʉrena ĩmi,”
ca-ĩi majiñuparã yua.